PATVIRTINTA

Šiaulių lopšelio-darželio ,,Sigutė”

direktoriaus 2024 m. sausio 19 d.

įsakymu Nr. V-8 (1.3)

**ŠIAULIŲ LOPŠELIO-DARŽELIO „SIGUTĖ”**

**MOKYTOJO PADĖJĖJO ŠVIETIMO PAGALBAI PAREIGYBĖS APRAŠYMAS**

**I SKYRIUS**

**PAREIGYBĖ**

1. Šiaulių lopšelio-darželio „Sigutė“ (toliau – Lopšelis-darželis) mokytojo padėjėjo švietimo pagalbai pareigybė priskiriama 4 kvalifikuotų darbuotojų pareigybių grupei, kodas 531202.

2. Pareigybės lygis – C.

3. Mokytojo padėjėjo švietimo pagalbai pareigybė reikalinga pagalbos teikimui ribotų galimybių savarankiškai dalyvauti ugdyme turintiems vidutinių, didelių arba labai didelių specialiųjų ugdymosi poreikių turintiems vaikams, ugdomiems pagal ikimokyklinio ir priešmokyklinio ugdymo programą.

4. Mokytojo padėjėją švietimo pagalbai skiria pareigoms ir atleidžia iš pareigų, nustato jo pareiginę algą, sudaro rašytinę darbo sutartį Lopšelio-darželio direktorius.

5. Mokytojo padėjėjas švietimo pagalbai tiesiogiai pavaldus Lopšelio-darželio direktoriaus pavaduotojui ugdymui.

**II SKYRIUS**

**SPECIALIEJI REIKALAVIMAI ŠIAS PAREIGAS EINANČIAM DARBUOTOJUI**

6. Darbuotojas, einantis šias pareigas, turi atitikti šiuos specialiuosius reikalavimus:

6.1. turėti ne žemesnį kaip vidurinį išsilavinimą;

6.2. būti išklausęs pirmosios pagalbos ir higienos mokymus ir turėti galiojančius pažymėjimus;

6.3. gebėti bendrauti su ugdytiniais, turėti žinių apie jų sutrikimų specifiką;

6.4. gebėti dirbti su ugdytiniais padedant jiems įsisavinti ugdomąją medžiagą: atlikti mokytojo skirtas užduotis, apsitarnauti, susitvarkyti, orientuotis aplinkoje, judėti, maitintis, naudotis ugdymui skirta kompensacine technika ir mokymo bei kompensacinėmis priemonės;

6.5. gebėti bendradarbiauti su mokytoju, logopedu, kitais švietimo pagalbos specialistais ir mokinių tėvais (globėjais, rūpintojais);

6.6. būti susipažinusiam su darbo tvarkos taisyklėmis, darbų saugos, priešgaisrinės saugos, elektrosaugos reikalavimais ir juos vykdyti.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

7. Šias pareigas einantis darbuotojas vykdo šias funkcijas:

7.1. padeda ugdytiniui (ugdytinių grupei):

7.1.1. orientuotis ir judėti aplinkoje, susijusioje su ugdymu(si), Lopšelyje-darželyje ir už jos ribų ugdomosios veiklos, renginių ir išvykų metu;

7.1.2. apsitarnauti, pavalgyti, pasirūpinti asmens higiena;

7.1.3. įsitraukti į ugdomąją veiklą ir pagal galimybes joje dalyvauti;

7.1.4. padeda tinkamai naudotis ugdymui skirta kompensacine technika ir mokymo bei kompensacinėmis priemonėmis;

7.1.5. atlikti kitą su ugdymu(si), savitarna, savitvarka, maitinimu(si) susijusią veiklą;

7.1.6. turinčiam (turintiems) ribotas mobilumo galimybes: išlipti ir įlipti į transporto priemonę atvykus į Lopšelį-darželį, judėti po Lopšelį-darželį, pasiekti grupę, kitas patalpas;

7.1.7. bendradarbiaudamas su ugdytiniu (ugdytinių grupe) dirbančiais specialistais, numato ugdymo tikslų ir uždavinių pasiekimų būdus bei pagalbos ugdytiniams teikimo metodus ir juos taiko;

7.1.8. padeda mokytojui parengti ir / ar pritaikyti ugdytiniui (ugdytinių grupei) reikalingą mokomąją medžiagą;

7.2. pastebėjus ar įtarus smurtą, prievartos, seksualinio išnaudojimo ar patyčių apraiškas, vadovaujasi Lopšelio-darželio direktoriaus patvirtintu ,,Smurto ir patyčių prevencijos, intervencijos vykdymo tvarkos aprašu“.

**IV SKYRIUS**

**ŠIAS PAREIGAS EINANČIO DARBUOTOJO TEISĖS**

8. Mokytojo padėjėjas švietimo pagalbai turi teisę:

8.1. į atostogas, darbo užmokestį ir kitas Lietuvos Respublikos teisiniuose aktuose numatytas teises;

8.2. neatlikti darbų, atsisakyti vykdyti užduotį ar pavedimą, jei tai prieštarauja įstatymams, darbuotojų saugos ir sveikatos, gaisrinės saugos bei higienos reikalavimams, prieš tai pranešus Lopšelio-darželio administracijai ir raštu pateikus atsisakymo motyvą;

8.3. teisės aktų nustatyta tvarka tobulinti ir kelti kvalifikaciją.

**V SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

9. Šias pareigas vykdantis darbuotojas atsako:

9.1. už Lopšelio-darželio veiklą reglamentuojančių dokumentų ir Lopšelio-direktoriaus įsakymų vykdymą;

9.2. už ugdytinio, ugdytinių grupės, kuriems tuo metu teikia pagalbą, saugumą;

9.3. už grupėje esančių įrengimų, inventoriaus ir priemonių naudojimą pagal paskirtį, jų saugią eksploataciją.

10. Mokytojo padėjėjas švietimo pagalbai už darbo drausmės pažeidimus, savo pareigų netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Lopšelio-darželio „Sigutė“ profesinės sąjungos

2023 m. rugsėjo 26 d. protokolu Nr. PS-3

Susipažinome, supratome ir sutinkame